# EXTRAS - ANEXA nr. 19 la Metodologia-cadru, aprobată prin O.M.E.C. nr. 5259/12.11.2019, modificat prin O.M.E.C. nr. 4302/2020

**C A L E N D A R U L**

**mobilității personalului didactic de predare din învățământul preuniversitar pentru anul școlar 2020 – 2021**

**12) Ocuparea prin concurs naţional a posturilor didactice/ catedrelor declarate vacante/rezervate în învăţământul**

**preuniversitar:**

**a)** verificarea şi afişarea, la sediul inspectoratului şcolar şi pe pagina web a inspectoratului şcolar, a listei finale reactualizate cu posturile didactice/catedrele vacante/rezervate pentru concurs;

**Termen: 18 iunie 2020**

**b)** înregistrarea dosarelor de înscriere a candidaţilor la concursul de ocupare a posturilor didactice/catedrelor

vacante/rezervate la inspectoratele şcolare; verificarea şi avizarea dosarelor de înscriere a candidaţilor de către

comisia judeţeană/a municipiului Bucureşti de organizare şi desfăşurare a concursului;

**Perioada: 18-29 iunie 2020**

NOTĂ:

În perioada 18-29 iunie 2020 pot depune dosare de înscriere şi cadrele didactice titulare a căror reducere de activitate se constată până la data de 28 iunie 2020.

**c)** afişarea pe site-ul inspectoratelor şcolare a datelor de înscriere înregistrate în sistemul informatic a candidaţilor înscrişi la concursul naţional;

**Termen: 1 iulie 2020**

**d)** depunerea, la inspectoratele şcolare, a adeverinţelor de absolvire de către absolvenţii promoţiei 2020 /absolvenţii 2020 ai programelor de pregătire psihopedagogică oferite de departamentele pentru pregătirea personalului didactic/ departamentele de specialitate cu profil psihopedagogic şi corectarea datelor de înscriere înregistrate în sistemul informatic la solicitarea candidaţilor;

**e)** corectarea datelor de înscriere în sistemul informatic, la solicitarea candidaţilor, dacă este cazul;

**f)** organizarea şi desfăşurarea probelor orale eliminatorii la nivelul inspectoratului şcolar;

**Perioada: 1-9 iulie 2020**

NOTE:

**1.** În perioada 1-9 iulie 2020 pot susţine probe orale eliminatorii şi cadrele didactice titulare aflate în reducere de activitate nesoluţionată, precum şi cadrele didactice titulare solicitate pentru detaşare în interesul învăţământului.

**2.** Candidaţii care observă erori în datele afişate informează, în scris, prin poştă electronică, inspectoratul şcolar în vederea corectării acestora până cel târziu la data de 9 iulie 2020.

**3.** În mod excepţional, absolvenţii promoţiei 2020 (ai studiilor medii/postliceale/universitare de licenţă /universitare de masterat/ departamentelor pentru pregătirea personalului didactic/ departamentelor de specialitate cu profil psihopedagogic) pot să prezinte adeverinţa de absolvire a studiilor/programului de pregătire psihopedagogică şi să valideze fişa de înscriere în ziua susţinerii probei scrise. Absolvenţii promoţiei 2020 pot participa la proba scrisă în cadrul concursului naţional numai după prezentarea adeverinţei de absolvire a studiilor/programului de pregătire psihopedagogică.

**g)** afişarea, pe site-ul şi la avizierele inspectoratelor şcolare, a listei candidaţilor înscrişi, a cadrelor didactice angajate cu contract individual de muncă pe durata de viabilitate a postului/catedrei înscris(e) la concursul naţional care solicită repartizarea pe perioadă nedeterminată pe postul didactic/catedra pe care sunt angajate şi a listei posturilor didactice/catedrelor pe care sunt angajate aceste cadre didactice, precum şi a rezultatelor la probele orale;

**Termen: 10 iulie 2020**

**h) desfăşurarea probei scrise;**

**Termen: 15 iulie 2020**

**i)** comunicarea rezultatelor iniţiale;

Termen: 21 iulie 2020

**j)** înregistrarea contestaţiilor la inspectoratele şcolare şi transmiterea acestora la centrele de evaluare;

**Perioada: 21-22 iulie 2020**

NOTĂ:

Contestaţiile pot fi transmise şi prin poştă electronică până la ora 21,00, în data de 22 iulie 2020, situaţie în care candidatul anexează la contestaţia transmisă şi cartea/buletinul/adeverinţa de identitate. Numărul de înregistrare se comunică candidatului prin poştă electronică şi prin afişare pe site-ul inspectoratului şcolar.

**k)** soluţionarea contestaţiilor;

**l)** comunicarea rezultatelor finale;

**Termen: 28 iulie 2020**

**m)** înregistrarea cererilor candidaţilor care solicită repartizarea pe posturi didactice/catedre vacante/rezervate în alt judeţ sau în municipiul Bucureşti, în care nu a susţinut proba scrisă, la inspectoratul şcolar din judeţul /municipiul Bucureşti în care solicită repartizarea şi informarea, în scris, a inspectoratului şcolar din judeţul /municipiul Bucureşti în care a susţinut proba scrisă;

**Perioada: 21-23 iulie 2020**

**n)** repartizarea cadrelor didactice angajate cu contract individual de muncă pe durata de viabilitate a postului /catedrei care au obţinut minimum nota 7 (şapte) la proba scrisă în cadrul concursului naţional, sesiunea 2020, pe posturile didactice/ catedrele pe care sunt angajate, în condiţiile în care consiliile de administraţie ale unităţilor de învăţământ au confirmat, prin adresă scrisă, că posturile didactice/catedrele respective au o viabilitate estimată de cel puţin 4 (patru) ani şcolari şi pot fi ocupate pe perioadă nedeterminată;

**Termen: 29 iulie 2020**

**o)** repartizarea candidaţilor care au obţinut minimum nota 7 (şapte) la proba scrisă în cadrul concursului naţional, sesiunea 2020, indiferent de statutul acestora, pe posturi didactice/ catedre vacante publicate pentru angajare cu contract individual de muncă pe perioadă nedeterminată, ierarhizaţi pe o listă unică, în ordinea descrescătoare a notelor;

**Perioada: 30-31 iulie 2020**

**p)** şedinţă de repartizare, în ordine, a:

**(i)** cadrelor didactice titulare care au depus dosare în perioada de înscriere la concursul naţional, pentru completarea normei didactice, conform prevederilor metodologiei, şi a cadrelor didactice titulare, a cadrelor didactice debutante prevăzute la art. 21 alin. (4) lit. a) şi alin. (6), respectiv a cadrelor didactice angajate pe durata de viabilitate a postului/catedrei rămas(e) cu norma didactică incompletă din etapele anterioare, pentru completarea normei didactice, conform prevederilor metodologiei;

**(ii)** cadrelor didactice titulare a căror restrângere de activitate a apărut în perioada aprilie-iunie 2020, în vederea soluţionării restrângerii de activitate prin transfer sau detaşare în interesul învăţământului pentru restrângere de activitate nesoluţionată şi a cadrelor didactice titulare rămase cu restrângerea de activitate nesoluţionată din etapele anterioare, în vederea soluţionării restrângerii de activitate prin transfer sau detaşare în interesul învăţământului pentru restrângere de activitate nesoluţionată;

**(iii)** candidaţilor cu statut de cadre didactice titulare în învăţământul preuniversitar anterior înscrierii la concurs, cu păstrarea statutului de cadru didactic titular, şi a cadrelor didactice debutante din învăţământul preuniversitar de stat şi particular prevăzute la art. 21 alin. (4) lit. a) şi alin. (6) din metodologie, care au promovat examenul naţional pentru obţinerea definitivării în învăţământ, sesiunea 2020, şi au obţinut minimum nota 7 (şapte) la proba scrisă în cadrul concursului naţional, sesiunea 2020, ierarhizaţi pe o listă unică, în ordinea descrescătoare a notelor.

**Perioada: 3-4 august 2020**

**q)** reactualizarea listei posturilor didactice/catedrelor vacante/rezervate;

**Termen: 5 august 2020**

**r)** emiterea şi comunicarea deciziilor de repartizare pe post/catedră.

**Perioada: 31 iulie-21 august 2020**